CELEX: E2006C0226
Language: bg
Date: 2006-07-19 00:00:00
Title: Решение на Надзорния орган на ЕАСТ № 226/06/COL от 19 юли 2006 година относно картата на подпомаганите райони и размера на помощта (Норвегия)

28.2.2008   
            
            
               BG
            
            
               Официален вестник на Европейския съюз
            
            
               L 54/21
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 226/06/COL
   от 19 юли 2006 година
   относно картата на подпомаганите райони и размера на помощта (Норвегия)
   НАДЗОРНИЯТ ОРГАН НА ЕАСТ (1),
   като взе предвид Споразумението за Европейското икономическо пространство (2), и по-специално членове 61—63 и Протокол 26 към него,
   като взе предвид Споразумението между държавите-членки на ЕАСТ за създаването на Надзорен орган и Съд (3), по-специално член 24 към него,
   като взе предвид член 1, параграф 3 от част I и член 4, параграф 3 от част II от Протокол 3 към Споразумението за създаване на Надзорен орган и Съд,
   като взе предвид Насоките на Органа (4) за прилагането и тълкуването на членове 61 и 62 от Споразумението за ЕИП, и в частност глава 25. В относно „Национална регионална помощ 2007–2013 г.“ към него,
   като взе предвид:
   I.   ФАКТИ
   1.   Процедура
   С писмо от 12 юни 2006 г. от Кралското министерство на правителствената администрация и реформа, регистрирано като получено от Органа на 12 юни 2006 г. (регистрирано под №: 377954), норвежките власти уведомиха, съгласно член 1, параграф 3 от Част I от Протокол 3 към Споразумението за създаване на Надзорен орган и Съд, че от 1 януари 2007 г. до 31 декември 2013 г. е валидна нова карта на подпомаганите райони и размера на помощта в Норвегия.
   2.   История
   С писмо от 6 април 2006 г. от Органа до Норвежката мисия към Европейския съюз (пегистрирано под №: 369211), норвежките власти бяха уведомени, че Органът е приел нови насоки относно националната регионална помощ за 2007–2013 г. под формата на нова Глава 25.B от Насоките за отпускане на държавна помощ.
   В допълнение към това Органът предложи, съгласно член 1, параграф 1 от Протокол 3 към Споразумението за създаване на Надзорен орган и Съд, норвежките власти да приемат съответните мерки, изложени в глава 25.В.8 от Насоките за отпускане на държавна помощ (5).
   С писмо от 10 май 2006 г. от Норвежката мисия към Европейския Съюз, регистрирано като получено от Органа на 11 май 2006 г. (регистрирано под №: 373737), норвежките власти приеха предложените съответни мерки.
   Новата Глава 25.B от Насоките за държавна помощ постановява, че национална инвестиционна помощ може да се отпусне за подпомагане на икономическото развитие на определени региони в неравностойно положение. За да могат държавите-членки на ЕАСТ да отпуснат такава помощ, Органът трябва да бъде уведомен и да одобри карта на подпомаганите райони.
   Региони с ниска гъстота на населението, от самото начало определени като региони от ниво NUTS III (6) с по-малко от 12,5 жители на квадратен километър, отговарят на изискванията за включване в картата. Съществува обаче благоприятна възможност за известна гъвкавост в определянето на подпомаганите райони. Части от регионите от ниво NUTS III също биха могли да отговарят на изискванията, ако тези части имат ниска гъстота на населението, при условие че не последва увеличение на общото население в подпомаганите райони и ако тези райони граничат с регионите от ниво NUTS III, които удовлетворяват теста за ниска гъстота на населението.
   3.   Описание на предложената карта
   3.1.   Методология и обхват: географски единици
   В Норвегия регионите от ниво NUTS III съответстват на области, а тези от ниво NUTS V – на общини. Понастоящем Норвегия има 19 области и 431 общини (7).
   Норвегия има девет региона от ниво NUTS III с по-малко от 12,5 жители на квадратен километър. Това са следните области: Finnmark, Troms, Nordland, Nord-Trøndelag, Sogn og Fjordane, Hedmark, Oppland, Telemark и Aust-Agder.
   Целите четири региона от ниво NUTS III: Finnmark, Troms, Nordland и Sogn og Fjordane са предложени като имащи право на национална регионална помощ.
   Само определени части от останалите пет области с ниска гъстота на населението (Nord-Trøndelag, Hedmark, Oppland, Telemark и Aust-Agder) са предложени за включване в картата.
   Норвежките власти считат, че една карта на регионалната помощ, основана стриктно върху ниво NUTS III, няма да отрази реалната ситуация в Норвегия, що се отнася до регионалните предизвикателства, свързани с оскъдното население, климатичните условия и икономическите недостатъци. Затова норвежките власти предлагат, въз основа на правилата за гъвкавост, от петте области с ниска гъстота на населението да се изключат определени части, които не се считат за нуждаещи се от регионална помощ, и да се включат „части от ниво NUTS III“, отговарящи на теста за ниска гъстота на населението в съседни региони от ниво NUTS III с по-висока гъстота на населението. Това позволява на норвежките власти да изключат „силни“ общини в областите, отговарящи на критерия за ниска гъстота на населението, и да включат „слаби“ общини в области, които не отговорят на този критерий.
   Таблица 1 по-долу показва районите, които норвежките власти са изключили от регионите от ниво NUTS III, удовлетворяващи теста за ниска гъстота на населението.
   Таблица 1
   
               Област
            
            
               Общини
            
         
               Nord-Trøndelag
            
            
               Stjørdal, Levanger
            
         
               Aust-Agder
            
            
               Iveland, Birkenes, Froland, Lillesand, Arendal, Grimstad
            
         
               Telemark
            
            
               Bamble, Siljan, Skien, Porsgrunn
            
         
               Oppland
            
            
               Gran, Lunner, Jevnaker, Vestre Toten, Østre Toten, Gjøvik, Lillehammer, Øyer
            
         
               Hedmark
            
            
               Elverum, Sør-Odal, Nord-Odal, Stange, Løten, Ringsaker, Hamar
            
         Изключените райони имат общо население от 445 006 жители.
   Таблица 2 по-долу показва районите в области с повече от 12,5 жители на квадратен километър, които норвежките власти са включили в картата за регионална помощ въз основа на правилата за гъвкавост.
   Таблица 2
   
               Област
            
            
               Общини
            
         
               Sør-Trøndelag
            
            
               Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
            
         
               Møre og Romsdal
            
            
               Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
            
         
               Hordaland
            
            
               Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
            
         
               Rogaland
            
            
               Vindafjord, Utsira, Kvitsøy, Finnøy, Sauda, Suldal, Hjelmeland, Lund, Sokndal
            
         
               Vest-Agder
            
            
               Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund
            
         
               Buskerud
            
            
               Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
            
         
               Østfold
            
            
               Rømskog, Marker, Aremark
            
         Включените райони имат общо население от 374 739 жители и средна гъстота на население 5,8 жители на квадратен километър.
   Таблица 3 по-долу посочва населението и гъстотата на населението във всички региони от ниво NUTS III/части от ниво NUTS III, предложени като имащи право на регионална помощ.
   Таблица 3
   
               ниво NUTS III/части от ниво NUTS III
            
            
               население 2005 г.
            
            
               гъстота на населението (/km2)
            
         
               Østfold (8)
               
            
            
               5 331
            
            
               6,0
            
         
               Hedmark (9)
               
            
            
               71 875
            
            
               3,2
            
         
               Oppland (9)
               
            
            
               70 611
            
            
               3,3
            
         
               Buskerud (8)
               
            
            
               32 291
            
            
               3,1
            
         
               Telemark (9)
               
            
            
               65 680
            
            
               4,7
            
         
               Aust-Agder (9)
               
            
            
               25 826
            
            
               3,8
            
         
               Vest-Agder (8)
               
            
            
               31 942
            
            
               6,0
            
         
               Rogaland (8)
               
            
            
               29 510
            
            
               6,2
            
         
               Hordaland (8)
               
            
            
               73 630
            
            
               5,9
            
         
               Sogn og Fjordane (10)
               
            
            
               107 032
            
            
               5,7
            
         
               Møre og Romsdal (8)
               
            
            
               132 586
            
            
               9,9
            
         
               Sør-Trøndelag (8)
               
            
            
               68 480
            
            
               4,1
            
         
               Nord-Trøndelag (9)
               
            
            
               90 881
            
            
               4,4
            
         
               Nordland (10)
               
            
            
               236 825
            
            
               6,2
            
         
               Troms (10)
               
            
            
               152 741
            
            
               5,9
            
         
               Finnmark (10)
               
            
            
               73 074
            
            
               1,5
            
         
               Общо
            
            
               1 268 515
            
            
               4,5
            
         Общо 286 общини са предложени като имащи право на национална регионална помощ, като те са населени от 1 268 515 жители на 1 януари 2005 г., което съответства на 27,5 % от норвежкото население.
   3.2.   Тавани на помощта
   Норвежките власти предлагат всички включени в картата региони да се възползват от максималните интензитети на помощта.
   Таблица 4 по-долу показва уведомените интензитети на помощта.
   Таблица 4
   
               Географски район
            
            
               Общ таван на помощта
               (БЕП) (11)
               
            
            
               Допълнение за средни предприятия (12)
               
               (БЕП)
            
            
               Допълнение за малки предприятия
               (БЕП) (13)
               
            
         
               Всички правоимащи райони
            
            
               15 %
            
            
               10 %
            
            
               20 %
            
         II.   ОЦЕНКА
   1.   Формални изисквания при уведомление
   Глава 25.B.7 от Насоките за отпускане на държавна помощ (14) гласи, че „регионите на една държава-членка на ЕАСТ, имащи право на регионална инвеститорска помощ в съответствие с дерогациите и таваните на интензитета на помощта за първоначално инвестиране, одобрени за всеки регион, заедно формират картата за регионална помощ на всяка държава-членка на ЕАСТ“.
   Създаването на самата карта не включва никаква пряка помощ по смисъла на член 61, параграф 1 от Споразумението за ЕИП. Одобряването на картата обаче, заедно с насоките за регионална помощ, определя рамката за отпускане на помощи съгласно схемите за регионална помощ.
   Като се съгласи със съответните мерки, норвежкото правителство прие да изпрати уведомление, съгласно член 1, параграф 3 от Част I на Протокол 3 към Споразумението за създаване на Надзорен орган и Съд на ЕАСТ, за една единна карта за регионална помощ (15). Уведомлението с дата 12 юни 2006 г. (регистрирано под №: 377954) представлява цялостно уведомление. С това норвежките власти са изпълнили своите задължения съгласно приемането на съответните мерки и член 1, параграф 3 от Част I на Протокол 3 към Споразумението за създаване на Надзорен орган и Съд. Следователно, по силата на Глава 25B.7, параграф 86, Органът ще оцени уведомлението съгласно процедурата, изложена в член 1, параграф 3 от Част I на Протокол 3 към Споразумението за създаване на Надзорен орган и Съд.
   Прегледът на уведомлението от страна на Органа е основано на критериите, изложени в Глава 25.B.3–4 на Насоките за отпускане на държавна помощ.
   2.   Прилагане на съответните Правила за държавни помощи
   2.1.   Методология и обхват
   Съгласно Глава 25.B.3.3.2 от Насоките за държавни помощи, норвежките власти предлагат метод, основан на две географски единици, за да се установи кои са регионите, отговарящи на изискванията за изключения съгласно член 61, параграф 3, точка (в) от Споразумението за ЕИП.
   Норвежките власти уведомиха за областите Finnmark, Troms, Nordland и Sogn og Fjordane въз основа на Глава 25.B.3.3.2, параграф 22 от Насоките за държавни помощи, който гласи:
   „Органът смята, че държавите-членки на ЕАСТ, заинтересовани от отпускането на помощи за регионално инвестиране в съответствие с дерогацията съгласно член 61, параграф 3, точка (в), могат да изберат следните региони като имащи право на помощ:
   
               a)
            
            
               Регионите с ниска гъстота на населението: такива региони са съставени основно от географски региони от ниво NUTS II с гъстота на населението от по-малко от 8 жители на квадратен километър или от географски региони от ниво NUTS III, което засяга Норвегия (…) с гъстота на населението от по-малко от 12.5 жители на квадратен километър (подчертано от автора)“.
            
         Finnmark е с гъстота на населението от 1,5 жители на км2 (общо население от 73 074 жители). Troms е с гъстота на населението от 5,9 жители на км2 (общо население от 152 741 жители). Nordland е с гъстота на населението от 6,2 жители на км2 (общо население от 236 825). Sogn og Fjordane е с гъстота на населението от 5,7 жители на км2 (общо население от 107 032).
   Затова Органът смята, че тази част от предложението отговаря на критериите в Глава 25.B.3.3.2.
   Параграф 22, точка (a) от Глава 25.B.3.3.2 на Насоките за отпускане на държавна помощ продължава:
   „Позволява се обаче определена гъвкавост при избора на тези райони, предмет на следните ограничения:
   
               —
            
            
               гъвкавостта при избора на райони не трябва да означава увеличение в броя на обхванатото население;
            
         
               —
            
            
               частите от ниво NUTS III, отговарящи на изискванията за гъвкавост, трябва да имат гъстота на населението от по-малко от 12,5 жители на квадратен километър;
            
         
               —
            
            
               те трябва да граничат с региони от ниво NUTS III, които удовлетворяват теста за ниска гъстота на населението“.
            
         Насоките за държавни помощи посочват ясно възможността да се приложи известна гъвкавост при избора на райони, имащи право на регионална помощ, при условие че са изпълнени три условия:
   
               i)
            
            
               Гъвкавостта при избора на райони не трябва да означава увеличаване на обхванатото население
               Органът счита, че това условие е удовлетворено, тъй като районите, изключени от картата на регионите с ниска гъстота на населението, които от самото начало отговарят на изискванията за такива, имат население от 445 006 жители (виж таблица 1 по-горе). Районите, включени в картата при прилагане на условията за гъвкавост, имат население от 374 739 жители, както е посочено в текста под таблица 2 по-горе;
            
         
               ii)
            
            
               Частите от ниво NUTS III, отговарящи на условията за гъвкавост, трябва да имат гъстота на населението по-малко от 12,5 жители на квадратен километър;
               Частите от ниво NUTS III, отговарящи на условията за гъвкавост със съответната си гъстота на населението, са следните (16): Østfold (6,0 жители/км2), Buskerud (3,1 жители/км2), Vest-Agder (6,0 жители/км2), Rogaland (6,2 жители/км2), Hordaland (5,9 жители/км2), Møre og Romsdal (9,9 жители/км2) и Sør-Trøndelag (4,1 жители/км2);
               Органът счита за изпълнено условието частите от ниво NUTS III, отговарящи на изискванията за гъвкавост, да имат гъстота на населението по-малко от 12,5 жители на квадратен километър.
            
         
               iii)
            
            
               Частите от ниво NUTS III трябва да граничат с региони от ниво NUTS III, които удовлетворяват теста за ниска гъстота на населението;
               Частите от ниво NUTS III, отговарящи на изискванията за гъвкавост (Østfold, Buskerud, Vest-Agder, Rogaland, Hordaland, Møre og Romsdal, Sør-Trøndelag) граничат с региони от ниво NUTS III, удовлетворяващи теста за ниска гъстота на населението (Hedmark, Oppland, Telemark, Aust-Agder, Sogn og Fjordane, Nord- Trøndelag, Nordland, Troms и Finnmark), както е видно от географската карта на районите, предложени за регионална помощ, която карта е добавена като Приложение 1 към това решение (17).
               Следователно, Органът счита това условие за изпълнено.
               И накрая, общо се покриват 27,5 % от населението, предложено като имащо право от норвежките власти, което не надвишава тавана за национално население, определен в Глава 25.B.3.3.1 на 29,08 % (18). Приложение 2 към това решение представя всички общини, предложени от норвежките власти като имащи право на регионална помощ.
            
         2.2.   Тавани на помощта
   Норвежките власти са предложили общите максимални тавани на помощта за всички райони, обхванати от картата за регионална помощ, да бъдат 15 % от брутния еквивалент на помощта за големите предприятия с допълнение от 10 % за средните предприятия и 20 % за малките предприятия.
   Подобен подход е в съответствие с условията на Глава 25.B.4.1.2 от Насоките за държавни помощи (19), която предвижда: „Регионите с ниска гъстота на населението (съответстващи на ниво NUTS III или по-малки) и регионите от ниво NUTS-III или части от тях, които имат обща сухоземна граница със страна, която не е държава-членка на Европейското икономическо пространство или ЕАСТ, винаги имат право на интензитет на помощта от 15 % от брутния еквивалент на помощта“ (подчертано от автора).
   Насоките за държавни помощи (20) предвиждат също, че „в случай на помощ, предоставена на малки и средни предприятия, таваните в Раздел 25.B.4.1.2 (виж параграф 37 по-горе) е възможно да се увеличат с 20 % от брутния еквивалент на помощта за помощ, предоставена на малки предприятия, и с 10 % от брутния еквивалент на помощта за помощ, предоставена на средни предприятия.“
   Органът следователно заключава, че максимумите на интензитета на помощта за помощите за регионално инвестиране, така, както са предложени от норвежките власти, са в съгласие с Насоките за държавни помощи.
   3.   Мащаб на решението и натрупването на помощи
   Картата на подпомаганите райони е по принцип валидна от 1 януари 2007 г. до 31 декември 2013 г. Възможно е обаче, според предвиденото от глава 25.B.7 от Насоките за държавни помощи (21), тази карта да бъде предмет на преразглеждане в средата на периода, през 2010 г.
   Решението не ограничава пълномощията на Органа да преразгледа картата съгласно член 1, параграф 1 от част I на Протокол 3 към Споразумението за създаване на Надзорен орган и Съд, преди края на периода, посочен по-горе, ако се налага.
   Напомня се на норвежките власти, че когато прилагат схемите за регионална помощ към корабостроенето, таванът на помощта от 12,5 % за регионите от „член 61, параграф 3, точка (в)“ не може да бъде надхвърлен според Глава 24.B.3.3.6 на Насоките за държавни помощи (22), във връзка с Глава 24.B от Насоките за отпускане на държавна помощ.
   Предложените тавани на помощта са кумулативни, т.е. се отнасят до горната граница за помощи за регионално инвестиране от всички обществени източници, предоставени за даден инвестиционен проект.
   Освен това, помощта за регионално инвестиране не се натрупва с de minimis подкрепа по отношение на същите приемливи разходи, за да се избегнат максималния интензитет на помощите, залегнали в Насоките за отпускане на държавна помощ.
   Всяка една схема за регионална помощ, която е извън групата на помощите, подлежащи на изключения и която влиза в сила след 31 декември 2006 г., се уведомява до Органа съгласно член 1, параграф 3 от част I на Протокол 3 към Споразумението за създаване на Надзорен орган и Съд.
   Освен това, на норвежките власти се напомня, че, съгласно глава 25.B.8 от Насоките за държавни помощи, всяка съществуваща схема за регионална помощ, включително инвестиционната помощ, която трябва да се отпусне след 31 декември 2006 г., ако не е извън групата, при нужда се коригира и се уведомява Органа в съответствие с член 1, параграф 3 от част I на Протокол 3 към Споразумението за създаване на Надзорен орган и Съд.
   4.   Заключения
   Уведомената карта на подпомаганите райони отразява изискванията, изложени в Насоките за държавни помощи, и Органът може да одобри картата на региони, имащи право на помощ съгласно член 61, параграф 3, точка (в) от Споразумението за ЕИП.
   ПРИЕ СЛЕДНОТО РЕШЕНИЕ:
   Член 1
   Органът реши да одобри предложението за карта на подпомаганите райони и максималния интензитет на помощта в Норвегия, както е уведомен Органа посредством писмо с дата 12 юни 2006 г. Приложение 1 към това решение, представящо картата за регионална помощ в Норвегия от 2007 до 2013 г., представлява неделима част от Глава 25.B от Насоките за държавни помощи. Приложение 2 към това решение изброява всички общини, имащи право на регионална помощ.
   Член 2
   Без да нарушат разпоредбите на член 1, параграф 1 от част I от Протокол 3 към Споразумението за създаване на Надзорен орган и Съд, картата на райони, имащи право на помощ за регионално инвестиране, следва да се прилага от 1 януари 2007 г. до 31 декември 2013 г.
   Член 3
   Адресат на настоящото решение е Кралство Норвегия.
   Член 4
   Автентичен е само текстът на английски език.
   
      Съставено в Брюксел на 19 юли 2006 година.
      
         
            За Надзорния орган на ЕАСТ
         
         Bjørn T. GRYDELAND
         
         
            Председател
         
         Kristján Andri STEFÁNSSON
         
         
            Член на колегиума
         
      
   
   
      (1)  Наричан по-долу „Органът“.
   
      (2)  Наричано по-долу „Споразумението за ЕИП“.
   
      (3)  Наричано по-долу „Споразумението за създаване на Надзорен орган и Съд“.
   
      (4)  Указания за прилагането и тълкуването на членове 61 и 62 от Споразумението за ЕИП и член 1 от Протокол 3 към Споразумението за създаване на Надзорен орган и Съд, приети и издадени от Надзорния орган на ЕАСТ на 19 януари 1994 г., публикувани в ОВ 1994 L 231, ЕИП Допълнения 3.9.1994 г. № 32. Дата на последни поправки на Насоките: 9 април 2006 г. Наричани по-долу „Насоки за отпускане на държавна помощ“. Насоките за отпускане на държавна помощ са достъпни на адрес: http://www.eftasurv.int/fieldsofwork/fieldstateaid/guidelines/
   
      (5)  Параграф 92.
   
      (6)  Както е определено в „Статистически региони в държавите-членки на ЕАСТ и в държавите-кандидатки“, издаден през 2001 г. от Комисията на Европейските общности и Статистическия офис на Европейските общности.
   
      (7)  Данните за населението оттук нататък са тези от 1 януари 2005 г.
   
      (8)  Части от ниво NUTS III, предложени като имащи право посредством прилагане правилата за гъвкавост (вж. таблица 2 по-горе).
   
      (9)  
   
               (°)
            
            
               Области с ниска гъстота на населението, за които не е уведомено в тяхната цялост. Цифрите представляват частите, за които е уведомено.
            
         
      (10)  
   
               (')
            
            
               Области с ниска гъстота на населението, за които е уведомено в тяхната цялост.
            
         
      (11)  Брутен еквивалент на помощта
   
      (12)  Приложение 1 от Регламент (ЕО) № 364/2004 на Комисията от 25 февруари 2004 г., поправящо Регламент (ЕО) № 70/2001, ОВ L 63, 28.2.2004 г., стр. 22, включено в Споразумението за ЕИП чрез Приложение XV точка 1, буква е) посредством решение на Съвместния комитет на ЕИП № 131/2004 от 24.9.2004 г. (ОВ L 64, 10.3.2005 г., стр. 67 и Допълнение ЕИП № 12, стр. 42), или всеки последващ регламент.
   
      (13)  Вж. бележка под линия 7.
   
      (14)  Параграф 81.
   
      (15)  Параграф 85.
   
      (16)  Вж. таблица 3 по-горе.
   
      (17)  Общините Aremark, Rømskog и Marker (находящи се в района на Østfold от ниво NUTS III), въпреки че не граничат стриктно с останалата част от картата на подпомаганите райони, са включени, тъй като разстоянието между тези общини и района от ниво NUTS III Hedmark е по-малко от 10 километра и понеже населението в тези общини е много оскъдно (средно 6 жители/км2). Общото население в тези общини наброява 5 331.
   
      (18)  Параграф 21.
   
      (19)  Параграф 37.
   
      (20)  Параграф 38.
   
      (21)  Параграф 89.
   
      (22)  Параграф 26, точка в).
   
      ПРИЛОЖЕНИЕ I
      Карта на регионалната помощ на Норвегия 2007—2013
      27,5 % покритие на населението
      
         
   
   
      ПРИЛОЖЕНИЕ II
      Списък на общините, предложени от норвежките власти като имащи право на национална регионална помощ
      Таблицата долу показва всички общини, предложени от норвежките власти като имащи право на национална регионална помощ:
      
                  Област
               
               
                  Общини
               
            
                  Finnmark
               
               
                  Sør-Varanger, Båtsfjord, Unjárga-Nesseby, Deatnu-Tana, Berlevåg, Gamvik, Lebesby, Kárásjohka-Karasjok, Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu-Kautokeino, Hammerfest, Vadsø, Vardø
               
            
                  Troms
               
               
                  Kvænangen, Nordreisa, Skjervøy, Gáivuotna-Kåfjord, Storfjord, Lyngen, Karlsøy, Balsfjord, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Bjarkøy, Skånland, Kvæfjord, Tromsø, Harstad
               
            
                  Nordland
               
               
                  Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vesfn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø
               
            
                  Nord-Trøndelag
               
               
                  Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Mosvik, Verdal, Leksvik, Frosta, Meråker, Namsos, Steinkjer
               
            
                  Sør-Trøndelag
               
               
                  Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne
               
            
                  Møre og Romsdal
               
               
                  Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Aukra, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Herøy, Sande, Vanylven, Kristiansund, Frei
               
            
                  Sogn og Fjordane
               
               
                  Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn
               
            
                  Hordaland
               
               
                  Masfjorden, Fedje, Modalen, Vaksdal, Austevoll, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne
               
            
                  Rogaland
               
               
                  Vindafjord, Utsira, Kvitsøy, Finnøy, Sauda, Suldal, Hjemeland, Lund, Sokndal
               
            
                  Vest-Agder
               
               
                  Sirdal, Kvinesdal, Hægebostad, Audnedal, Åseral, Marnadal, Flekkefjord, Farsund
               
            
                  Aust-Agder
               
               
                  Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle
               
            
                  Telemark
               
               
                  Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje
               
            
                  Buskerud
               
               
                  Nore og Uvdal, Rollag, Flesberg, Krødsherad, Sigdal, Hol, Ål, Hemsedal, Gol, Nes, Flå
               
            
                  Oppland
               
               
                  Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Gausdal, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang
               
            
                  Hedmark
               
               
                  Kongsvinger, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os
               
            
                  Østfold
               
               
                  Rømskog, Marker, Aremark